प्रत्यक्ष चित्रण का केंद्र जेल के भीतर का जीवन है किन्तु पृष्ठभूमि के रूप में अप्रत्यक्षतः बाह्य सामाजिक जीवन का बहुआयामी चित्र भी उभरता जाता है। लेखिका ने इस पुस्तक में अपराधों की रिपोर्टिंग करने वाली मीडिया की भूमिका पर भी प्रश्न चिन्ह लगाए हैं। वह मीडिया जो सदा सच को जनता के सामने लाने का दावा करती रही है जो न्यायालय के फैसले से पूर्व ही अपने निष्कर्ष देने लगती है। सनसनी उत्पन्न करने की होड़ में तथ्यों को तोड़-मरोड़कर मनगढंत कहानियाँ परोसती है। अपने गैर जिम्मेदाराना आचरण से लोगों के जीवन को किस प्रकार लांछन और अपमान के यातनापूर्ण अन्धकार में धकेल देती है। इस पर लेखिका की बेबाक टिप्पणी देखी जा सकती है –